Agustin Arruti

Agustin Arruti Larragoien (Aia, Gipuzkoa, 1780 - 1837), Izuela Artzaina izengoitiz ezaguna, gipuzkoar bertsolaria izan zen.

Bizitza 

Aiako Altzola auzoan jaio zen, Izuela baserrian, eta bertsolaritzaren historian ezagutzen den lehen bertsolarietako bat da Izuela artzaina. Gerora, herrian oso errotuak geratu dira haren ateraldiak, eta herri ipuinetako pertsonaia bihurtu da. Ezaguna da, besteak beste, Txakur gorri txikitxo bat izeneko bertso-saila hark jarria. Antonio Zavalak jaso zituen Izuela Artzainaren bertsoak Pastor Izuela / Ezkioko ta Segurako itxuak izeneko liburuan.

Erreferentziak 

Aiarrak
Gipuzkoako bertsolariak
Euskal Herriko nekazari eta abeltzainak
Euskal Herriko artzainak